2019 yil 1 fevralga o‘tar kechasi noma’lum shaxs Qashqadaryo viloyatining Mirishkor tumanida joylashgan fermer xo‘jaligi dala maydonidan “Chamanzor” MFYda yashovchi P.Q.ga tegishli 24 bosh qo‘ylarni o‘g‘irlab ketgan. O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabariga qaraganda, ko‘rilgan choralar natijasida ushbu jinoyatni “Mirishkor” MFY Shirin mahallasida yashovchi M.X. sodir etganligi aniqlanib, ushlandi. Holat yuzasidan jinoyat ishi qo‘zg‘atilib, tergov harakatlari olib borilmoqda.